CELEX: 52020DP0040
Language: lt
Date: 1583798400000
Title: Europos Parlamento sprendimas neprieštarauti 2020 m. sausio 30 d. Komisijos deleguotajam reglamentui, kuriuo nukrypstama nuo Komisijos deleguotojo reglamento (ES) 2016/1149, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl nacionalinių vyno sektoriaus paramos programų (C(2020)00423 – 2020/2543(DEA))

2021 8 6   
            
            
               LT
            
            
               Europos Sąjungos oficialusis leidinys
            
            
               C 316/13
            
         
      P9_TA(2020)0040
      Neprieštaravimas deleguotajam aktui: nacionalinės vyno sektoriaus paramos programos
      Europos Parlamento sprendimas neprieštarauti 2020 m. sausio 30 d. Komisijos deleguotajam reglamentui, kuriuo nukrypstama nuo Komisijos deleguotojo reglamento (ES) 2016/1149, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl nacionalinių vyno sektoriaus paramos programų (C(2020)00423 – 2020/2543(DEA))
      (2021/C 316/03)
      
         Europos Parlamentas,
      
                  —
               
               
                  atsižvelgdamas į Komisijos deleguotąjį reglamentą (C(2020)00423),
               
            
                  —
               
               
                  atsižvelgdamas į 2020 m. vasario 19 d. Žemės ūkio ir kaimo plėtros komiteto laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdamas į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 53 straipsnio b dalį, 53 straipsnio h dalį ir 227 straipsnio 5 dalį,
               
            
                  —
               
               
                  atsižvelgdamas į Darbo tvarkos taisyklių 111 straipsnio 6 dalį,
               
            
                  —
               
               
                  atsižvelgdamas į Žemės ūkio ir kaimo plėtros komiteto rekomendaciją dėl sprendimo,
               
            
                  A.
               
               
                  kadangi nauji 25 proc. muitai ad valorem, kuriuos JAV taiko rūšinio vyno sektoriui, labai kenkia brangiai kainuojančioms šio sektoriaus skatinimo pastangoms stiprinti ir konsoliduoti JAV rinką;
               
            
                  B.
               
               
                  kadangi dėl šių tarifų taikymo pasaulinė vyno rinka patirs didelių nuostolių ir kils ilgalaikio sutrikimo pavojus, nes vertingesni vynai gali būti išstumti kitos kilmės produktais;
               
            
                  C.
               
               
                  kadangi Parlamentas savo 2019 m. lapkričio 28 d. rezoliucijoje paragino Komisiją imtis skubių veiksmų siekiant padėti paveiktiems sektoriams, palankiai vertina šio deleguotojo akto nuostatas, tačiau apgailestauja, kad Komisija dar nepradėjo taikyti bendro žemės ūkio rinkų organizavimo priemonių paveiktiems sektoriams;
               
            
                  D.
               
               
                  kadangi lankstumo priemonių taikymas valdant pardavimo skatinimo programas, įskaitant galimybę pakeisti tikslines trečiųjų šalių rinkas, suteikia sektoriui galimybę reaguoti ir prisitaikyti prie naujų rinkos sąlygų;
               
            
                  E.
               
               
                  kadangi leidimas pratęsti pardavimo skatinimo kampanijas ilgesniam nei nustatytam penkerių metų laikotarpiui sudarys sąlygas rinkų konsolidavimą ir atitinkamai reaguoja į ilgalaikę vyno sektoriaus paklausą;
               
            
                  F.
               
               
                  kadangi greitas šių lankstumo priemonių įgyvendinimas yra labai svarbus jų veiksmingumui ir efektyvumui mažinant spaudimą vyno sektoriui po to, kai JAV ėmėsi atsakomųjų priemonių;
               
            
               
                  1.
               
               
                  pareiškia, kad neprieštarauja deleguotajam reglamentui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 347, 2013 12 20, p. 671.